สรรพากรชงครม.ขอลดแวตต่อ1-2ปี
สรรพากรพร้อมชง ครม.ขอลดแวตต่ออีก 1-2 ปี ยันไม่มีแผนปรับขึ้น รับเศรษฐกิจฟื้นตัวต่อเนื่อง
29 พ.ค. 2561

สรรพากรพร้อมชง ครม.ขอลดแวตต่ออีก 1-2 ปี ยันไม่มีแผนปรับขึ้น รับเศรษฐกิจฟื้นตัวต่อเนื่องนายเอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมอยู่ระหว่างการเสนอให้กระทรวงการคลังขยายเวลาการลดภาษีมูลค่าเพิ่ม (แวต) จาก 10% เหลือ 7% ซึ่งจะครบกำหนดในวันที่ 30 ก.ย. 2561 ออกไปอีก 1-2 ปี เมื่อกระทรวงการคลังสรุปได้แล้วก็จะเสนอให้คณะรัฐมนตรี (ครม.) เห็นชอบ เพื่อให้เกิดความมั่นใจกับประชาชนและนักลงทุนนอกจากนี้ ยังเป็นการช่วยสนับสนุนการขยายตัวของเศรษฐกิจที่มีอย่างต่อเนื่องไม่ให้เกิดการสะดุด และที่ผ่านมาไทยก็ขยายเวลาการลดแวตมาตลอดตั้งแต่ปี 2535 ที่เริ่มเก็บภาษีแวต ซึ่งในกฎหมายประมวลรัษฎากรให้เก็บในอัตรา 10% แต่ได้มีการออกพระราชกฤษฎีกาประกาศลดอัตราภาษีแวตให้เหลือ 7% มาตลอด"กรมสรรพากรและคลังไม่มีแนวคิดจะปรับเพิ่มแวตในตอนนี้ เพราะเห็นว่าไม่มีความจำเป็นเศรษฐกิจไทยยังฟื้นตัวต่อเนื่องไม่ได้มีความร้อนแรงเกินไป หรือมีปัญหาการเก็บรายได้จนต้องขึ้นภาษีแวต" นายเอกนิติ กล่าวนายสุวิชญ โรจนวานิช ผู้อำนวยการ สำนักงานเศรษฐกิจการคลัง (สศค.) กล่าวว่า คลังไม่มีนโยบายลดภาษีสรรพสามิตน้ำมันเพราะปัญหาราคาเพิ่มขึ้นเป็นเรื่องระยะสั้น